महात्मा गांधी सबसे बड़ा नाम : संघ के कार्यक्रमों में शामिल होने वाले लोगों में सबसे बड़ा नाम महात्मा गांधी का है। संघ के नेताओं का कहना है कि साल 1934 में महात्मा गांधी खुद वर्धा में संघ के शिविर में शामिल होने के लिए आए थे। इसके बाद उन्होंने संघ के संस्थापक डॉ. हेडगेवार से मुलाकात की और उनकी संघ पर विस्तृत चर्चा हुई थी। महात्मा गांधी ने 16 सितंबर 1947 की सुबह दिल्ली में संघ के स्वयंसेवकों को संबोधित किया था। अपने संबोधन में उन्होंने संघ के अनुशासन, सादगी और समरसता की प्रशंसा की थी। गांधी जी ने कहा था कि बरसों पहले मैं वर्धा में संघ के एक शिविर में गया था। उस समय इसके संस्थापक श्री हेडगेवार जिंदा थे।